《新年一首答流波君》
明代·梅鼎祚

旧客新年复滞淫，淮波明玉柳明金。
自饶解佩留欢约，谁识吹箫乞食心。
度水斋钟沉雨气，隔花歌管咽春阴。
啼残缝蜡魂如梦，双凤云飞上宝簪。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。